RZ arrainak – Ase eta Gose\n1 AINGIRA TXAKOLINEZ\nItsaso zein ibaiko aingira potolo bat larrutu eta zehazki garbitu ondoren, ebaki bi-hiru hatzeko trontzotan eta eman gatza.\nIrineztatu eta jarri lurrezko kazolan, nahikoa olioarekin, su eztian.\nGehitu kazolara 2 baratxuri xerratan, sasoiko perretxiko edo txanpinoiak eta garastatu konak edo ronez.\nBusti –arraina ia erabat estali arte— txakolin eta arrain-saldaz. Jarri likido horretan adaska bat ezkai eta ereinotz-hosto erdia.\nErregosi bertan, ongi egin arte.\n2 “AJOARRIERO” BAKAILAOA\nBereizi kilo bat bakailao, azala eta arrain-mamia: ebaki hau 4-5 zentimetroko puska luzangatan. Kendu hezurrak eta jarri dena beratzen, 24 orduz. Aldatu ura hiru aldiz.\nBeratu ur epeletan 4 piper txorizero.\nXehatu 2 tipula eta 6 baratxuri, erregosi kazolan, su eztian. Erantsi pipermin bat, aukeran.\nXukatu bakailaoa eta, tipula gorritzen hasi denean, erantsi dena kazolara. Eragin, pittin bat erregosi arte. Erauzi txorizeroei mamia eta gehitu kazolara.\nErantsi 4 piper berde pusketa koskorretan, 200 g tomate-saltsa eta 4 pikillo, aukeran; utzi dena egin dadin, hogei bat minutuz.\nBegira kazola, jakia itsats ez dadin.\nKendu mamia txorizeroei eta gehitu kazolara (azalak, zakarrontzira).\nNahasi dena eta “garastatu” perrexilez.\nArrautza irabiatuak? Zergatik ez?\n3 ALMEJAK SALTSA BERDEAN\n4 baratxuri eta perrexila xehatu ondoren, jarri ½ dl oliba-oliotan berotzen, emeki-emeki, lurrezko kazolan.\nPaderan olio arrunta biziki berotu eta bertan ipiniko ditugu kabitzen diren almejak. Ireki ahala, kazolara pasako ditugu. Itxita geratu direnak, zakarrontzira. Horrela, kiloa osatu arte.\nIrekitako guztiak kazolan daudela, erantsi baxoerdi bat txakolin eta eman irakinaldi bat.\nSaltsa loditu nahi baduzu, txakolin horretan nahasi pittin bat irin, bota kazolara eta eragin, irakin arte.\n4 NAFARROAKO AMUARRAINA (Patxi Abad)\nLurrezko kazola batean tipula koxkor bat xehatuta, basokada bat ardo beltz, pittin bat piperbeltz zuri eho, ereinotz hosto bat eta mendafin lehor, ezkai eta erromerotik amiñi bat baizik ez.\nLehendabizi, lau amuarrain bertan beratuko ditugu, ordu pare batez, tarteka jiratuz.\nGatza eta, gainetik, zurrutada bat olio gehitu ondoren, kazola su ertainean jarriko dugu, salda dezente murriztu arte.\nAparte egosi ditugun bi patatak xerretan antolatuko ditugu erretiluan eta, horien gainean, arrainak.\nSalda iragazi ondoren, arrautza-gorringoekin lodituko dugu, sutatik at.\nBusti jakia salda honekin eta pronto.\n5 KARLOSEN AMUARRAINA\nGarbitu 4 amuarrain, lehortu, eman gatza, erre labean (200° C).\nAtera, ireki edo zabaldu, kendu hezurra eta igurtzi 60 g. gurinarekin barrualdea.\nXehatu mihilua, eta “garastatu” horrekin.\nPrestatu aurretik, atondu zabal-zabal angulak, mahai gaineko oihalean: garbitu zehazki, mahairakoan ezustekorik ez gertatzeko: kendu belar, izkira txiki eta “jangarri” ez den gainontzekoa.\nXerratu 4 baratxuri eta, ½ dl oliorekin batera, gorritu paderan, su eztian, olioak gustua har dezan.\nBitartean, lurrezko kazolan ura egosiko dugu, kazola berotzeko helburuz bakarrik.\nOlioa berotutakoan, erantsi 600 g angula eta zarrastatu bertan, eragiteari utzi gabe. Padera txikia balitz edo, egin txanda bakoitzean angulen erdia.\nUr irakina bota eta pasa angulak kazolara, gehiegizko olioa ondo xukatuta.\nHernaniko Benito Arluziagaren RZ (1978)\nLehortu gastaka eta utzi gau osoan airean.\nBiharamunean, larrutu arraia (edo gastaka.\nBitartean, ipini kazolan, sutan, ur gazia, porru baten berdea, adaska pare bat perrexil eta azenario bat.\nIrakitean, sartu arraina eta atera erdi egosirik dagoela.\nHoztutakoan, ebaki ziri fin-finetan (angulak bailiran).\nZuritu eta xerratu baratxuriak, antolatu lurrezko kazolan, oliba-oliotan, eta egosi bertan gastaka-ziriak, pil-pil.\n8 ANTXOAK KAZOLAN\nKendu burua eta barrunbeak ¾ kg antxoari, garbitu ur gutxitan, xukatu eta eman gatza. Hortik 4-6 ordutara,\nXehatu 400 g tipula eta erregosi emeki-emeki, kazola estalita, 1 dl oliotan.\nBerotu denean, jarri antxoak toles-toles eta erantsi 2 dl sagardo; eman perrexilezko teilatu fina.\nEstali kazola, jarri su ertainean eta eragin, tarteka, arraina mastakatzeke.\nGoikoen isatsa xerratik bereizten denean, eginda daude.\nGezatu esnetan 12 antxoa-xerra eta zanpatu mortairuan, pure bihurtu arte.\nErantsi 150 g. gurin eta segi lantzen, eragiten.\nAzkenean, iragazi bahe finetik.\nBildu aluminiozko paperean eta eratu zilindro gisa.\nGorde hozkailuan eta ebaki xerretan bazkaltzen hasi aurretik, ogi xigortuaren gainean zabaltzeko. Edo arrain gexal bat suspertzeko.\n10 ANTXOA TXIKIAK BARATXURITAN\nGarbitu ¾ kg antxoa ur gutxirekin; eman gatza. Eduki horrela ordu erdiz.\nZuritu eta xerratu 4 baratxuri, berotu ½ dl oliotan.\nGorri-gorri daudela, bota antxoak eta eragin pittin batez, arraina desegin gabe.\nItzali eta tapatu. Pare bat minutu horrela. Mahaira.\n11 ARRAIN PUDINA\nIrabiatu bolean edo entsaladeran 8 arrautza, gatza eta, ondoren, ¼ l esnegaina eta ¼ l tomate-saltsa.\nGarbituta, ebaki luzeran, julianaz, 1 porru eta 1 azenario; egosi ur gazitan.\nEgositakoan, atera eta egosi bertan 750 g arrain zuri. Garbitu hezur eta azaletatik eta xehatu, gehiegi gabe. Erantsi arrauzkiari eta nahasi ongi.\nIgurtzi moldea barnetik margarinaz eta ipini bertan masa guztia. Sartu moldea labean eta eduki, 220º C-tan, 60-75 minutuz.\nHoztutakoan, desmoldatu eta lagundu maionesaz, ohi bezala.\n12 ARRAIN ZOPA\nEgosi 1 kg muskuilu ½ l uretan; gorde mamia, batetik eta ura, bestetik.\nZuritu 200 g ganba (jelatua); erauzi buztanak eta gorde; egosi ½ l uretan azal eta buruak. Iragazi salda eta gorde.\nEgosi 1 kg arrain zuri 2 litro uretan. Atera eta, epeldutakoan, txikitu jakia eskuz eta gorde muskuilu eta ganbekin; ura, saldekin.\nXehatu 2 porru, 2 azenario eta tipula bat eta erregosi su eztian, 2 dl oliotan.\nErantsi zopako ogi erdi bat xerratan, erregosi.\nGehitu arraina, muskuiluak, 200 g tomate-saltsa eta kopakada bat kognak.\nSaldarekin busti aurretik, barazkiak xeha ditzakezu, turmixez. Osatu zopa orain, su motelean.\nKendu aparra bitsaderaz. Almejaren bat erantsi behar baduzu, berotu olio-tanta batez padera zaharrean; ireki ahala, erantsi eltzekoari.\nZuzendu gatz puntua. Hurrengo otordurako “bukatuago” izango duzu zopa.\n13 ARRAINGORRI ERREAK\nHartu lau arraingorri ertain (kilo laurdenekoak edo), garbitu, hustu eta gazitu.\nXehatu bi tipula koxkor zuri, beste bi gorri eta lau baratxuri. Erregosi kazolan 1 dl oliorekin, su motel-motelean.\nPiztu labea 220º C-tan.\nBero dagoela, sartu arrainak labean, kazolako ohantzean antolaturik. Erantsi zure gustuko usain-belarrak, 1 dl txakolin eta laranja erdi baten azal gorria (zuririk gabe). Estali kazola eta erre 20 minutuz.\n14 ATUNA TIPULAZ\nXehatu 2 tipula eder eta jarri su epelean, 1 dl oliotan.\nGarbitu azal-hezurretatik 2 atun-puska (kilora gabe, hor nonbait), eman gatza eta, tipula gorritzen hasi denean atondu tipula gainean, su eztian. Estali.\nIrauli arraina, nahi izanez gero. Ordu laurdenean, itzali sua eta utzi beste bost minutuz, estalkirik gabe.\n15 BAKAILAOA PIL-PIL\nBeratu, garbitu eta moztu, ohi bezala, 1 kg bakailao.\nFrijitu 6 baratxuri 3 dl oliba-oliotan, gorritu arte; atera eta gorde.\nEgosi bertan bakailaoa, ez oso su bizian eta\nOlioa epeldutakoan, isuri ontzi sakon batera, irabiatu malats elektrikoarekin krema zuri-fina bilakatu arte; edo\nBestela, itxaron biharamunera arte: eragin orduan kazolari atze-aurrera, eta berehala egingo da; edo\nBestela, olioa epel dagoela, eragin oliotan iragazkia saltsa loditu arte.\nIpini ostera dena kazolan, zaindu aurkezpena eta mahaira.\n16 BIZKAI ERAKO BAKAILAOA\n1 kg bakailao beratu ondoren, ezkatatu, erauzi hezurrak eta lehortu zapi batekin.\nBeratu 10 piper txorizero 24 orduz; kendu mamia labanarekin; gorde hau.\nXehatu 4 tipula gorri eta ipini su ezti-eztian, ordubetez, 2 dl oliba-oliotan.\nBarazkiak eginik daudela, erantsi txorizeroen mamia eta burruntzalikada bat beratze-salda.\nEgosi ¼ orduz eta iragazi lurrezko kazola batera.\nBeste batean, ipini 2 dl olio eta 4 baratxuri sutan; gorritzen hastean, kendu berakatzak eta horien ordez jarri bakailaoa, oliotan erregos dadin, su motelean.\nEgositakoan, xukatu eta pasa beste kazolara; eduki bertan bost minutuz.\n17 BAKAILAOA TXAKOLINEZ (Busca Isusik, Lapurdin)\n200 g tipula, 3 porruren zurikia eta 6 baratxuri xehe-xehe ebakita, erregosi su eztian, 2 dl oliotan.\nZuritu 3 patata eta ebaki xerratan. Barazkiak gorritzen hasten direnean, erantsi patatak eta 200 g tomate-saltsa, eta jarrai sutan.\nBerotu hau dena eta estali txakolinez. Jaitsi sua beheraino.\nIpini gainean 600 g. bakailao pusketatan, azala gorantz. Eduki pil-pilean, ontzia estalita. Begira ezazu, tarteka.\nPatata egosi denean, erantsi limoi erdiaren zukua, perrexil xehea gainetik eta utzi, estalita, bi minutuz.\nBizi eta bitxi geratzen da, ez da “egungo zaporea”.\n18 BAKAILAOA PIPER ETA TIPULAZ\nBeratu bakailaoa ohiko prozeduraz (bi egunez, ura hiru aldiz aldatuta),\nTipula handi bat eta lau baratxuri xehatuta, paderan 1 dl oliotan jarriko ditugu 8 pikillo eta 4 morroirekin, su eztian poliki-poliki egin daitezen.\nLurrezko kazolan 1 dl olio eta lau baratxuri xehatuta ipiniko ditugu, su motelean; baratxuri-pusketak mugitzen hasten direnean, antolatu 4 bakailao xerra azalez gora.\nEragin kazolari, suabe, etengabe, atzera eta aurrera; edo\nBakailaoa egosi denean, atera saltsa bol batera eta irabiatu malats elektrikoarekin.\nXukatu piperrada eta erantsi bakailaoari. Zaindu aurkezpena.\n19 MAÑERUKO BAKAILAO ESNEDUNA\nNafarroan beste askotan bezala, beratu aurretik papurtu egingo dugu bakailao gazia, kilo bat edo.\nLurrezko eltzean, ukabilez zanpatu ditugun 6-8 baratxuri frijituko ditugu, 1 dl oliotan. Gorritzeko zorian daudela, bakailao-papurrak xukaturik eta bi koilarakada perrexil xehatu erantsiko ditugu.\nEragin denari, ongi friji dadin, egurrezko koilaraz.\nArraina pronto dagoela, erantsi koilarakada bat irin eta segi eragiten.\nGehitu litro erdi bat esne oraintxe eta eragin egurrari, saltsa lodia (bexamela, jakina) moldatu bitartean.\nEduki su ertainean. Zukutsua atera behar dugu bakailaoa, ez salda eta ez totxoa.\n20 BARBARIN ERREAK\nGarbitu 200 g-ko 4 barbarin, eman gatza.\nLabeko erretiluan jarri 200 g. tomate-saltsa eta honen gainean arrainak.\nErre labean, 220º C-tan, ordu laurden batez.\nAtera aurretik, garastatu limoi baten zuku eta koilarakada bat perrexil xehaturekin.\nApaindu baratxuriz igurtziriko ogi-xerra xigortuekin.\n21 BEIRA-ENTSALADA EPELA\nHartu 12 beira eder, garbitu, ireki, kendu korala (arraba) eta ebaki, luzeran, bi puskatan\nPlaterean atondu letxu berde eta gorria (haritz-hostoa edo lolo rossa, adibidez), entsalada osatzeko moduan.\nIpini paderan intxaur bat gurin eta, urtu denean, zarrastatu bertan beira-pusketak minutu erdian, gehienez ere.\nJarri platerean, eman gatza, busti oliba-olioz eta paderan fruitu melatu baten laguntzaz (pikua, arana, etc.) murriztutako sagardo-ozpinarekin.\n22 BISIGUA DONOSTIAR ERARA\nGarbitu bisigua: hegatzak, ezkatak eta barrunbeak. Eman gatza eta gorde.\nPiztu parrilla. Garra itzali denean, igurtzi bisigua olioz, sartu arranparrilan eta ipini txingarretan. Irauli bi aldiz (20 min.), azala arrunt gorritu arte.\nXerratu bi baratxuri, berotu baxoerdi bat oliotan, paderan, su eztian.\nBitartean, atera sutatik bisigua, ipini azpilean. Heldu isatsetik eta bereizi hezurra labanaz, azpialdetik. Irauli eta egin gauza bera beste alderditik. Kendu bizkarreko hezur txikiak eta mendreskako handiak.\nOlioa bero dagoela, arregatu bisigua. Berotu limoi baten zukua (edo ozpina). Kendu sutatik eta nahasi azpileko likidoa limoi zukuarekin. Berotu eta arregatu berriz.\n23 ANTXOEKIN BETERIKO BERDELAK\nBerdel bakoitzetik bi xerra egin ondoren, gatza emango diegu.\nXerra bakoitzean, antxoa gazi eta pikillo piper laurden bana jarriko dugu.\nTolestu berdel-xerra eta josi zotz batez.\nAntolatu erretilu batean, hondoan baxoerdi bat sagardo eta ttantta bat olio ezarrita.\nZabaldu gainetik provençal, hau da, ogi birrindu, baratxuri xehatu eta perrexil ehoa (koilarakada bat lau xerrako).\nErre labean 10-12 minutuz, 150º C-tan.\n24 ARRAIN URDINA ESKABETXETAN\nEzkatak, burua eta erraiak kenduta, garbitu uretan arrain urdin txikia.\nXukatu, gazitu, irineztatu (atun-pusketak badira ez da behar).\nFrijitu 2 dl oliotan baratxuri batzuk eta, gorritutakoan, atera.\nOlioa berotuta, frijitu arrainak kanpoaldea gorritu arte (barrua gerora egingo da).\nAtera bertatik eta apailatu txukun-txukun, kontserba-ontzian (kristalezko arrunta, aho zabalekoa, ahal bada).\nIragazi olioa (koladoretik), utzi epeltzen eta nahasi ozpin onarekin (2 ozpin/1 olio).\nBerotu ostera paderan eta erantsi espeziak: ereinotza, piperrauts gorria, beltza, oreganoa… neurriz.\nSaiakera-zalea bazara, gogoan izan jatekoa izango dela, barazkiak pusketak eginik ere ondo laguntzen baitu: porrua, tomatea, azenarioa, tipula… Jarri salda sutan, irakin une batez eta isuri arrainaren sardinen gainetik. Dena hoztutakoan, itxi ontzia eta tindalizatu: lehen egunean 30 minutuz eta hirugarrenean 15 minutuz.\n25 ERREBOILOA ESNETAN\nBeratu esnetan 6-8 orduz, hozkailuan, lau pusketa erreboilo (200 gramokoak).\nAtera arraina, xukatu, eta irakin ezazu esnea, perrexil adaska bat daukala.\nEsnea erdira murriztuta, eman gatza arrain-xerrei eta erregosi bertan, su bizian, hamar minutuz.\nPadera txiki batean urtu 100 g. gurin edo ahate-gantz (edo berotu oliba-olio birjina) eta erantsi limoi baten zukua, perrexil xehatua eta gatza. Behar badu, erantsi azkenean pittin bat esnegain.\nZerbitzatu horrelaxe edo gainerre labean minutu batez.\n24 USAKO ERROTAKO EZKAILUAK\nBuztinezko kazolan 1,5 dl oliotan lau baratxuri xehe-xehe eta xerratan ebakitako pipermin gorri bat berotuko ditugu.\nOndoren, salteatu ezkailuak eta koilarakada ogi birrindu su bizian eta, estalkia ipinita, jaitsi sua.\nGehitu basokada bat txakolin (Arantzazu aldean bada txakolinik) eta eragin kazolari pare bat minutuz, dena nahas dadin.\nErantsi lau arrautza eta eskalfatu, hau da, eduki estalkia jarrita, gorringoa likido dagoela, zuringoa gogortu arte.\n27 HEGALUZEA TOMATEZ\nXehatu 1 tipula, 2 porru, 2 azenario eta 4 baratxuri.\nErregosi 2 dl oliba-oliotan, su ezti-eztian. Konfitatzen saiatuko gara (samur-samur uzteko, barazkiak ia karamelizatu arte).\nEduki horrela ordu erdia, gutxienez.\nHegaluzeari bi hatzeko bi xerra egin; erauzi ezkatak, hezurra eta azala, eman gatza eta murgildu barazki-saltsa horretan.\nErantsi 150 g. tomate-pure, sua altxa gabe.\nMantendu bertan ordu laurden bat, estalkia ipinita.\nZarrastatu 4 xerra izokin (200 gramokoak) antzara-gantzetan, paderan, azalak ederki gorritu arte (bi minutuz). Gatz-pipertu eta garastatu limoi-tanta batez.\nTxikitu 2 tipuleta, 2 baratxuri eta 200 g txanpinoi, xehe-xehe, eta erregosi gantz horretan.\nEbaki aluminio-orriak, hurrengoa irakurri ondoren.\nIgurtzi alderdi bat gantzaz. Ipini hortxe xerra. Gainetik, xehekia. Itxi bilduma, jakia estutu gabe, baina zeharo.\nEgosi labean; papera hanpatzen, puzten denean, eginda dago: orduantxe duzu egokien.\n29 LARRAUNGO KARRAMARROAK\nXehatu tipula bat eta pare bat baratxuri eta erregosi, poliki, olio gutxirekin.\nErantsi 4 dozena karramarro, eragin eta, gorri-gorri daudela, eman gatza, pipermin bat, 200 g tomate-saltsa eta baxoerdi bat vermouth.\nEgin dena pil-pilean, estalkia erdi-jarrita, ordu laurden batez.\n30 KATUARRAINA SALTSAN\nLau lagunentzat 1,5 kg erosita, garbitu arraina, ebaki eta beratu bost orduz ur, ozpin eta gatzetan, berezko tejoa kentzeko. Lehortu ondo, zapiarekin.\nBuztinezko kazolan 10 koilarakada olio eta beste horrenbeste tipula xehe jarriko dugu.\nErdi egina dagoela, erantsi 6 baratxuri, xehe-xehe.\nGazitu eta irineztatu katuarraina eta sartu kazolan, su eztian.\nEgosi 16 langostinoren buru-azalak ur gutxitan. Erantsi buztanak gordinik eta salda kazolakoari, eta eragin.\n31 LEGATZ KOKOTXAK\nXehatu 4 baratxuri, berotu poliki-poliki 1 dl oliotan, buztinezko kazolan.\nUtzi olioa epeltzen.\nBitartean, garbitu 600 g kokotxa. Antolatu kazolan, eraman sutara eta hasi eragiten, atze-aurrera.\nSaltsa lodiegi baldin badago, erantsi ttantta bat ur eta eragin.\nMinutua falta denean, xehatu perrexila eta bota gainetik.\nAzken irakinaldia, saltsa berdetzeko, eta mahaira.\nEz eragin gehiago: kokotxa, eginik, erraz txikitzen da.\n32 KORROKOIA TOMATE-KONPOTAZ\nXehatu tipula bat eta erregosi kazolan, ½ dl oliotan, su ezti-eztian, gorritzen hasi arte. Erantsi 500 g tomate zuritu eta txikiturik. Eman gatza eta eduki 10 minutuz, su eztian.\nPaderan ½ dl olio ipinita, salteatu su bizian 4 korrokoi-solomo, barnealdetik asko egin gabe.\nErdibidean doala, ipini paderan 4 adaska ezkai: horrela, belarrak eta arrain-pusketak batera erreko dira.\nErretiluan antolatu tomate-konpota eta, aurkezpena zainduz, solomoak gainean atonduko ditugu, ezkai-adaska banarekin.\n33 LEGATZ FRIJITUA\nArrainari lau solomo kenduko dizkiogu. Gatza eman ondoren, igurtzi doi-doi irinetan, zanpatu labanarekin presioa eraginez, bildu eta, zartaginera baino lehentxeago, blaitu arrautzatan. Xukatu, larregi gabe.\nPaderan, jarri 3 dl olio su bizi-bizian. Gorritu bertan berakatz bat. Olioari kea dariola, murgildu bi legatz-pusketa eta gorritu alderdi guztietatik.\nJaitsi sua berehala. Eduki arraina hor hiru minutuz eta irauli.\nSardexkarekin txuloren bat eginik, bertatik likido zuria dariola, eginik dago.\nAtera paper xukatzailera, mahaira aurretik.\n34 LEGATZ-KOKOTEA PARRILAN\nPiztu parrilla. Eman gatza bi lagunentzako kokoteari eta erre ezazu, lehenik kanpoaldea, barrualdetik gero.\nAzalaren kolore gorriak aginduko dizu noiz atera: gordinxeago aukeran, frijikiak emango diolako amaiera.\nBitartean, xehatu perrexila eta 2 baratxuri. Jarri oliotan, 6 kokotxarekin batera, pixkaka egin daitezen, kazolari eraginez.\nIreki dozena bat almeja padera zahar batean, su bizian, olio-tanta batez. Ireki ahala, erantsi kokotxei.\nKokotxak, almejak eta kokotea eginda daudela, antolatu kazolan, erantsi perrexil xehatua eta, astindu pare bat eman ondoren, mahaira.\n35 LEGATZA SALTSA BERDEAN\nEman gatza 200 gramoko (azal eta guzti) lau solomori.\nPadera txikian, ireki 500 g almeja, olio ttantta batekin. Ireki ahala, atera platerera. Gorde salda, baldin badago.\nLurrezko kazolan ipini olioa eta 4 baratxuri xerratan, su motelean; berotutakoan, legatz pusketak azalez gora eta perrexilaren erdia. Eragin kazolari.\nIrauli arraina, erantsi almejak, salda, ur pittin bat eta gainerako perrexila.\nSaltsa lodia nahi bada, atera arraina, nahasi izpì bat maizena eta ttantta bat ur, erantsi saltsari, eragin irakin arte eta antolatu berriro kazola.\n36 LEGATZA SALTSA GORRIAN\nGarbitu 1 kg legatz (edo tankerako beste arrainetako bat): ezkatak, zakatzak, barrunbeak, eta pasa uretatik. Lehortu.\nEman gatza eta xehatu 500 g tipula.\nIpini lurrezko kazolan 150 g ahate gantz edo 1 dl olio, eta tipula; eduki su eztian.\nTipula gorri-gorri egin denean, kendu sutatik eta sartu arraina solomo edo xerratan ebakita eta, su ertainean, astindu kazola atze-aurrera, eztiki. Irauli arraina eta, handik bost minutura, mahaira.\n37 MIHIARRAINA LIMOI-SALTSAZ\nArrainaren lau xerrak aterako ditugu (edo atera ditzan eskatuko diogu saltzaileari). Labana zapal jarrita zanpatuko ditugu banan-banan eta gatza emango diegu.\nXerrak ozta-ozta irineztatu eta paderan erregosiko ditugu, olio eta gurinetan, su motelean.\nHortik bi minutura, erantsi 1 dl esnegain eta limoi laurdenaren zukua. Eduki bertan, padera eragiteari utzi gabe, beste bi-hiru minutuz, garastatu perrexilez eta mahaian zaletuak izango dituzu.\n38 LUPINA LARANJA-SALTSAZ\nBi laranjaren zukua atera eta baten azala (gorrikia bakarrik, zuririk gabe) labanaz xehatuko dugu.\nKazolan 50 g gurin urtuko ditugu su motelean. Erregosi bertan azal xehatua. Gehitu kopakada bat Cointreau eta eman su.\nBota hortxe laranja-zukua eta baxoerdi bat haragi salda (edo pastilla erdi bat). Murriztu salda.\nLupina-solomoei gatza emanez gero (200 gramoko bana, laguneko) hortxe erregosiko dugu arraina, hiru minutuz alderdi bakoitzetik.\nGarbitu 1 kg hegaluze edo hegalabur (hegalmotz). Jarri eltze txikian litro bat ur gazi berotzen eta egosi bertan hezur-azalak eta 2 piper txorizero.\nEbaki arraina laukitan eta eman gatza. Gorde.\nZuritu 1,5 kg patata, ebaki “hautsiz”, arrain-pusken tamainaz.\nXehatu 1 tipula, 2 porru, 2 azenario, 2 baratxuri eta hautsi, eskuz, 3 piper berde.\nErregosi barazkiak, emeki. “Izerditan” hasitakoan, erantsi patata eta eragin. Erantsi 200 g tomate-saltsa eta segi eragiten.\nBerotutako salda gehituko diogu orain, iragazkitik barrena. Kendu txorizeroei mamia koilara batez eta erantsi gainerako horri.\nEduki prest ur beroa (ur hotzak jakia gogortu egingo luke). Patata eginda dagoela, erantsi arraina. Dastatu gatz puntua eta zuzendu. Itzali sua.\nUtzi hortxe 5 minutuz. Olioa azalera denean, kendu burruntzaliarekin.\n40 MENDRESKA ERREA\nPiztu labea edo parrilla.\nAtunari barrunbeak atera aurretik, ebaki mendreska, azalak adierazitako lerrotik, sabeleko zuloraino. Garbitu uretan, lehortu eta eman gatza (baita, barnealdean, baratxuri xehatua ere, aukeran).\nAntolatu arranparrilan edo plakan (olio ttantta batez), azala behera dagoela. Hau gorritutakoan, irauli eta gorritu barnealdea\nErrealdia amaitzear dagoela, xerratu 4 baratxuri, erregosi baxoerdi bat oliotan eta, arraina erretiluan ipinitakoan, garastatu barnealdea horrekin.\nBestela, etapa hori bete gabe, dagoen bezala jan, maionesa edo all-i-oli saltsarekin.\n41 OILARRA AZALORE-KREMAZ\nLau oilar ertainen xerrak aterata, gatza emango diegu.\nEgosi eltze azkarrean, 4 minutuz, azalore txiki bat, ur gazitan. Atera eta, 1 dl. esnegain, muskada pittin bat eta 50 g idiazabal gazta birrindu (edo pusketa txiki-txikitan) erantsi ondoren, bihurtu pure fina, malats elektrikoaren laguntzaz.\nSalteatu xerrak padera batean, su bizian, 1 dl oliotan.\nKoipea xukaturik, ipini kazolan pure pittin bat, gero arraina, estali barazki kremaz eta berotu, asko gabe.\n42 PANEKA BILDUA\nPaneka eder bat bi lagunentzat aukeratuta, garbitu, ireki (lan hau arrandegian egin dezakete), kendu hezurra eta eman gatza.\nUr irakinetan garraldaztatu arraina ongi biltzeko behar diren aza-hosto guztiak. Utzi xukatzen, lehortzen.\nEbaki, xehe-xehe, porrua eta tipulina: sartu hau arrainean, itxi eta bildu aza-hostoetan. Bildu hori dena aluminiozko paperean, olio-tanta batez busti ondoren.\nErre labean, 20 minutuz, 150º C-tan.\nEgindakoan, atera azpilera, ireki eta garastatu bere zukuarekin.\n43 PLATUXA SALTSAN\nHartu 4 platuxa txiki eta erauzi azala, isatsetik bururantz tiraka; kendu ertzetako hezurra, burua eta barrunbeak (bota hauek) eta jarri dena egosten bi basokada ur gazitan, azenario erdi eta porru baten alderdi berdearekin. Muskuiluren batek ere grazia emango dio saldari.\nSalda erdi egina dagoela, eman gatza arrainari eta igurtzi irinetan, doi-doi.\nIragazi arrain salda, erantsi 1 dl esnegain eta baxoerdi bat sagardo, eta eduki beste ontzi batean, erdira urritu arte.\nLurrezko kazolan 1 dl olio eta 2 baratxuri xerratuta jarri ditugu, su eztian: baratxuriak azaleratzean, olioak gustua hartu du. Altxa sua eta frijitu hor xerrak, berakatzak bertatik aterata.\nErantsi salda kazolara eta eragin. Gehitu muskuiluak (oskolik gabe) eta, ororen gainetik, perrexil xehatua.\nMinutu batean, prest.\n44 SARDINA ERREAK (labean)\nGarbitu 2 dozena sardina ezkata eta tripetatik, eta eman gatza.\nXehatu perrexila eta 4 baratxuri, nahasi koilarakada bat ogi birrindurekin eta estali provençal horrekin arrainak.\nPiztu labea, atondu sardinak elkarren ondoan, olioz igurtzitako erretiluan, eta erre labean 6-10 minutuz.\nKontuz, arraina lehortu gabe.\nEgosi 2 buia ur gazitan, ordu laurdenez. Atera (hobe, aditu batek jardutea) enbor eta hanketako mamia, gorde oskolak, batetik, eta mamia, bestetik.\nKazolan erregosi 2 baratxuri eta tipula txiki bat. Erantsi txangurroa, 1 kopa txakolin, 2 dl tomate-saltsa; gehitu kopakada bat kognak, eman su, leundu 1 dl esnegainez, zuzendu gatzez. Erregosi su eztian, 10 minutuz.\nJaki hori jarri oskoletan, zabaldu gainetan koilarakada bat provençal (perrexil, baratxuri eta ogi birrinduak) eta gurina, pittin bat baizik ez.\nGratinatu bost minutuz eta zerbitzatu bero-bero.\n47 TXIPIROIAK TINTAZ\nZuritu eta xehatu ½ kg tipula eta 4 baratxuri. Erregosi barazkiok 2 dl oliotan, kazolan, su eztian, estalkia jarrita.\nGarbitu kiloko txipiroi bat; ebaki zorroa 3 cm-ko laukitan eta goarrak pusketan.\nTipula pittin bat gorritu denean, erantsi txipiroi-pusketak eta eragin, pittinka-pittinka egin daitezen.\nErantsi, hortik minutu batzutara 200 g. tomate-saltsa.\nBitartean, katilu edo koladore batean eta kutxara batekin, zanpatu tinta-zorroa, leher dadin. Txipiroi-saltsa pixka bat hartuko dugu, laguntzaile. Nahasi ongi katiluan eta isuri kazolara. Ekin berriro, saltsa erabat belztu arte.\nIrakin hamar bat minutuz eta itzali. Ogi xerra erre edo frijituekin apain dezakezu. Biharamunera arte itxoiteko gauza bazara, dena homogeneoago egokituko zaizu.\n48 TXITXARROA BERDURAREKIN\nPiztu labea 200 gradutara (8-9 zenbakian). Bitartean, ireki bi txitxarro, kendu burua eta bizkarrezurra. Eman gatza eta, olio-ttantta batez, bere azpilean daudela, sartu labean.\nEbaki xehe-xehe tipula txiki bat, bi porru, zortzi txanpinoi, tomate handi bat eta perrexila, eta nahasi.\nAtera txitxarroak labetik eta bete nahaski honen erdiarekin. Aluminio-paperetik ebaki bi orri, txitxarroak biltzeko, eskasik gabe.\nAzpialdean nahaskiaren beste erdia ipiniko dugu eta gainean txitxarroa.\nBildu, itxi ongi eta sartu labean bi bildumak. Papera hanpatu, puztu egiten denean, egina duzu. Eraman horrelaxe mahaira eta ireki bertan.\n49 URRABURUA GATZETAN\n– Piztu labea 200 gradutara.\n– Garbitu 1 – 1,5 kg-ko urraburua edo antzerako beste zeinahi arrain, ezkatatu eta erauzi barrunbeak.\n– Egin gazuna: 4 kg gatzari erantsi ura pittinka (aski lodia behar du).\n– Jarri laurdena edo, labeko plaka edo erretiluaren gainean.\n– Ipini arraina bertan eta estali gainontzeko gatzunarekin, gainetik ere lodiera bera izan dezan ahaleginduz.\n– Sartu dena labean, dagoeneko berotuta.\n– Ordu erdia pasatakoan, itzali labea; handik hamar minutura, atera erretilua labetik.\n– Popülüa lilhüratzeko, hartu mailua edo antzeko zerbait astun, txikitu geruza eta dastatu arrain edo dena delako jaki hori: zukutsua, puntu-puntuan, gatzez ongi, etc.\n50 XABIROI FRIJITUAK\nGarbitu 16 xabiroi, kendu bizkarreko hezurra arreta handiz eta eman gatza.\nZanpatu 2 baratxuri eta erregosi ahate-urinetan, emeki-emeki.\nAtera baratxuriak eta frijitu arrainak launaka su bizian, gorritu arte.\n51 ZAPOA ALMENDRA-SALTSAZ\n12 zapo-pusketa txiki (kiloa, guztira) gazitu eta irineztatu behar ditugu.\nPaderan 50 g gurin urtuta, arrain pusketak 2 minutuz salteatuko ditugu.\nOndoren, erantsi 1 dl esnegain, baxoerdi bat haragi-salda (edo pastilla bat) eta bi koilarakada almendra (xigortu eta xehatuta).\nUtzi beste bizpahiru minutu, hortxe, formula zaharrak zioenez, “dena bat egin arte”.\n52 ZALETUENTZAKO CEVICHEA\nCarpaccioa, sushia eta cevichea) ahaide hurbilak dira: hotz eta gordinik jaten den arrain hori errotatik erraz igarotzen da, aurretiaz digestioa geuk, azidotan beratzean eragin diogun egosketari esker.\nXerratu zeuk edo eskatu arrain-saltzaileari xerra finetan ebaki dezala kilo bat arrain, sei lagunentzat: Peruko ceviche-an atuna bakarrik sartzen den arren, denetik kabitzen da gurean: legatza, izokina, hegaluzea, bakailaoa, meroa, berdela, sardina, erreboiloa… eta udan ederki edo merke dauden gainerako arrainak.\nJarri pusketak erretilu batean, zabal-zabal, gatza emanik. Gehitu hor zortzi bat limoiren zukua eta lau txalota edo tipula bat, xehe-xehe eginik. Gustukoa baduzu edo sustrai-zale bazara, erantsi piper gorri min-mina, udako ilunabarra girotzeko. Nahasi dena ongi eta utzi hozkailuan lau-sei orduz, estalita.\n53 SARDINA ESKABETXATUAK\nImanol Beleak izengoitia zerabilen Manuel Cuervas-en “El Libro del Pescado” gihartsu bezain demodé (1933) hartan aurkeztu zuen formula.\nKendu ezkata, burua eta tripak, eta ikuzi ur ugaritan, lehortu eta eman gatz xehea.\nBildu irinetan eta frijitu.\nAntolatu edo tolestu lurrezko ontzian, apain-apain: ilada bat sardina, beste bat ereinotz, beste bat sardina…\nEman dezagun, denak frijitutakoan, litro erdi bat olio dugula paderan. Erantsi litro laurden bat ozpin, litro bat ardo zuri, bi koilarakada piperrauts gorri, piperbeltz ale batzuk eta bi baratxuri.\nIpini salda hau sutan, lauzpabost minutuz irakin dezan. Hoztuz gero, estali sardinak honekin.


Eneko Aizpurua: 'Bidasoan gora' izango da liburuaren izenburua - bizkaie.biz\nKoldo Isusi Zuazo\t2019-02-04 08:05 Barriketan\nDebako Udalak eta Elkar argitaletxeak, Euskal Herriko hurreko historiaren ezagutzea zabaltzeko eta gure literaturea aberasteko asmoz, Tene Mujika bekea sortu dabe, 6.000 euroko diru-laguntzinoa emongo dauena.\nAurten, Eneko Aizpurua idazle lazkaotarrak irabazi dau 2019ko Tene Mujika bekea, Bidasoa ibaian gora egindako bidaia baten harira memoria kolektiboan lekua daben edo izan behar leukien hainbat istorio kontetako proiektu bategaz.\nEz-fikzinozko proiektuak saritzen ditue eta aurten aurkeztutako proiektuen artean Aizpuruarena emon dau irabazletzat Idurre Eskisabelek, Imanol Muruak eta Aitor Zuberogoitiak osotutako epaimahaiak.\n1.- Biografiak, kronikak, erreportajeak, saiakerak, alkarrizketak, ikerketak zein bestelakoak aurkeztu daitekez Tene Mujika bekan. Kontaiguzu zer idatziko dozun urtebeteko epean?\nHau izango da Bidasoan gora egindako bidaia baten kontakizuna. Orduan nire asmoa da oinez egindako bidean ibaiagaz eta lurragaz lotutako istorioak azaleratzea, memoria berreskuratzea. Garai bateko hondartza hareek ibaian egiten eben lana ezagutzera emon; hareek egiten eben harea atera eta nire asmoa da izkutuan geratu diran istorioak berreskuratzea. Tartean osogai asko izango dira mugak, Mikel Zabalza, gerra zibila, fusilamenduak, portugesak, esklabuak, naturea, industrializazinoaren eragina... Ondare ez materialagaz lotutako kontuak zabaldu gura neukez, Bidasoa ibaiagaz lotuta dagozan ogibideak, batzuk galduta be badagoz eta horreek jorratu gura neukez.\nPozarren nago Tene Mujika bekea irabazi dodalako eta ezustekorik ezean, Bidasoan gora izango da liburuaren izenburua; ibaia da ardatza eta ibaian gora egindako oinezko ibilaldia danez, oraingoz horixe daukat buruan.\n2.- Ez da fikzinorik onartzen baina bai materialaren lanketa literarioa. Gaia aukeratuta, lanaren erdia eginda dago?\nEz, asko dago egiteko oraindino. Fikzinorik ez dago baina lanketa literarioa bai. Eta horixe da nire asmoetako bat, ez da saiaketa hutsa izango, Bidasoan gora egindako bidean giro berezia sortu gura dot eta hor sartuko da literaturea, Bidasoa ibaiagaz lotutako nobeletako personaiak agertuko dira eta jazoerak\ngogoratzeko moduetan eta lanketa handia izango dot.\n3.- Idazlanaren lagina edo erakusgarria, 15-20 orrialde bitartekoa izatea dakar oinarrietan. Liburua kasik amaituta eukiko dozu...\nAmaituta ez, oraintxe dator gogorrena. Lagina eta kontakizunaren nondik norakoak, eskemak eta bialdu nituan baina asko dago egiteko. Bidasoa ibaiaren emariak batzen dituan makinatxu bat gauza jorratuko ditut; gerra zibila hasi barritan, Pio Barojak eta Aitzolek be zeresana izango dabe, zelan topo egin eben Beratik Lesakarako errepidean, euren arteko topaketea be agertuko da... Baltzetik be zeozertxu izango dau, berbarako, migratzaile portugaldarren heriotzen kasuan, ikerketea egin gura dot, izan be, hemeroteka, dokumentu zahar eta enparauetan informazino asko dago eta zeozertxu aterako dot, bai.\n4.- Lehertu da festa, Herensuge gorriaren urtea eta Errauts nobela baltzak argitaratu dozuz. Eta Euskal Herrian literatura baltza sustatzea helburu dauen (H)ilbeltza bekea Josu Barambonesek hartu eban igaz. Zer dauka genero baltzak?\nAparteko indarra. Oso indartsu dabilen generoa da eta liburudendetako apalak begitu, besterik ez da behar.\n5.- Euskal Herrian literatura baltza sustatzea helburu dauen (H)ilbeltza bekea Josu Barambonesek hartu eban igaz.... Argitaletxeen arteko burrukea?\nBai, edo. Elkar, Erein, Txalaparta, Katakrak eta beste batzuk be badabiz aukera guztiak aztertzen, irakurleak nondik nora dabizen eta begituten, zelan erakarri pentsetan. Nobela baltzak loraldia bizi dau eta oraintsura arte nobela baltzaren presentzia oso txikia zan arren, orain asko ugaldu dira era horretako lanak.\n6 .- 2018an, (Euskal) haluzinazio bat (Booktegi), Beste Hitzak-Other Words literatura programearen bidez idatzi dozu. Zer nabarmenduko zeunkeidazlan honetaz?\nDonostia Hitzak programearen bidez aurkeztu nintzan Frisian literatur egonaldi bat egin ostean. Egonaldi horretan sortutako kontakizuna da, ameseta txar baten kontakizuna. Gure hurreko historiaz gogoetea egiten dabilen persona baten gorabeherak kontetan ditut; persona horrek haluzinazino bat biziko dau, inkisizinoaren epaiketa batean ikusiko dau bere burua. Hor agertuko dira euskal historian izandako hainbat jazoera eta personaia. Egoera horretan, Europaren aldarria egiten dabenen gorabeherak interesaten jataz.\n7.- Robert Menasse-ren saiakerea Europar mezularia - Burujabetza eta demokrazia XXI. mendean liburua (Der Europäische Lanbote) itzuli zenduan. Aurrekaririk bako krisia bizi dau Europako Batasunak?\nEuroparen idea bera be krisian dago. Baina Europako ideak krisian egon arren, inoiz baino beharrezkoagoa da eta egunero ikusten gabiz, ahaztuak ziran idea eta garaiak bueltan datozela, eskuin muturraren indarraldia eta beste hainbat kontugaz.\n8.- Ogibidez itzultzailea zaitugu Nafarroako Unibersidade Publikoan. Laster itzultzaile automatikoen, makinek egingo ditue itzulpenak?\nNabarmen egin dogu aurrera eta makinok gero eta itzulpen hobeak egiten ditue administrazinoaren arloan. Guk geuk erabilitako baliabideakaz sano aurreratu dogu eta lehen baino azkarrago egiten doguz lanak, errepetiduten diran testu zatiak behar dan lekura eroanez eta. Baina uste dot beti erabili beharko dala\ntestu horreek zuzendu, gainbegiratu eta orrazteko gizakia, azken ukutuak emoteko. Itzulpen literarioak, poesia eta hor dagoz eta holakoetan personak beharrezkoagoak izango dira, lanak ganoraz egin ahal izateko.\n9.- Berria egunkarian erreportajeak be argitaratu izan dozuz. Zelakoak dira?\nOso gustora nabil. Pasa dan udan egindako bidaia kronikak dira; horreetako bat Moldaviara joan nintzanekoa; bigarrena Frisiako uriburu Leeuwardengo urmaelaren ganekoa eta hirugarrenean, barriz, Europako, Herbereetako ospakizunak jorratzen dodaz.


Maialen Chourrautek urrezko domina irabazi du La Seu d´Urgelleko Munduko Kopan - basqueteam\nMaialen Chourraut piraguistak urrezko domina jantzi du La Seu d´Urgelleko Munduko Kopan. K1eko jaitsiera erabat menderatu du gipuzkoarrak. Bere alaba Aneren hirugarren urtebetetzea ospatzeko erarik onena eskaini du gaurko garaipenak eta Rioko Jokoetako lehiaketari aurre egiteko eta han ere podiumera igotzeko puntu egokian dagoela baieztatu du. Irati Goikoetxeak bestalde, hamaikagarren postuan bukatu du proba.\nAtzo Miren Lazkanok zilarra eraman zuen C1 proban, piraguismoan etorkizun oparoa duenaren eta bera eta Aritz Fernandez bere entrenatzailea lan ona egiten ari direnaren seinale.\nAnder Elosegi 12. izan zen eta Jon Ergüin 13. C1 proban. Joan Crespok 12. postuan bukatu zuen K1en, Samuel Hernandezek 40.ean eta Unai Nabaskuesek 53.ean.\nPatxi Usobiagak eta Ekaitz Saiesek hartu zuten parte Bibon “Haur Besoetakoa” eleberriaren irakurketan\n400 pertsona inguru bildu ziren Jon Mirande idazlearen klasikoa irakurtzeko BAT Basque Team-ek ez zuen hutsik egin "Bilbo Zaharra" euskaltegiak antolatutako ekitaldian. Bilboko Arriaga antzokian 400 pertsona inguru bildu ziren, tartean politikariak, kultura munduko jendea, kirolariak, eta nola ez, euskaltegiko ikasleak ere. Patxi Usobiaga eskalatzailea eta Ekaitz Saies piraguista izan ziren fundazioko ordezkariak bertan, Jon […]


Soraluzeko gazteria\t2015-04-22 01:33 Soraluzeko Gazteria\nKIROLDEGI GAINA: Aisialdi gune berri bezala egokituko dugu.\neajsoraluze\t2015-04-21 09:21 Soraluzeko EAJ\nmenditaldeaumeak\t2015-04-20 14:31 Mendi taldea (umeak eta gurasoak)\nTwoNav --> Track.trk\nGarmin --> Track.gpx\nGoogle Earth--> Track.kml\nGoogle Earth ikuspegia\nIrteera goizeko 9:00tan Estazio kaletik eta buelta arratsaldeko 17:00 inguru\narantzazu-tellaskueta-urbia-arantzazu 10,5 kmEgilea: SoraluzeMendiTaldea_Umeak\nMusika-eskolako konboen kontzertua\nmusikaeskola\t2015-04-20 11:02 Musika eskola\nOstiral honetan, apirilak 24, gaztetxian, Soraluzeko musika-eskolak, Bermeokoak eta Ondarruko konboek kontzertu bat eskeiniko dute arratsaldeko 19:00etan. Soraluzetar guztiak gonbidatuta zaudete kontzertu honetara.\nFutbol eskola Ipuruan\nfutboltalde\t2015-04-19 19:02 Soraluze Futbol Taldea\nAsteburuko emaitzak 2015-04-19\nfutboltalde\t2015-04-19 18:55 Soraluze Futbol Taldea\nAlebin 2.u SORALUZE 9 - 1 LAGUN ONAK\nkadete ARRASATE 8 - 1 SORALUZE\nJubenil SORALUZE 4 - 1 ARRASTE\nErregional MUTRIKU 2 - 2 SORA B\nGorengoen SORA A 0 - 2 ZUMAIAKO\nBurunza hirugarren Elgetako botaldian\nhirutxirlo\t2015-04-19 10:38 Hiru txirlo\nIñaki Burunza 4 txirlo jota hirugarren gelditu da Elgetako bolatokian jokatutako botaldian.\nudala\t2015-04-17 10:00 Udaletxeko komunikazioa\nSoraluzeko Txuri Urdinak antolatutako ekitaldiak direla eta larunbatean, apirilak 18, goizeko 11´30etarako herri erdiko kaleak trafikora itxi egingo dira. Hori dela eta, ordurako kotxeak erretiratu egin beharko dira zubi nagusitik udaltzailgoak jakinarazi duenez.\nHego Amerikaren zeharkaldia kayakez hitzaldia\nmenditaldea\t2015-04-16 20:53 Mendi taldea\nKanarietatik datorren Roman Moralesek bi urtetan zehar Hego Amerikatik kayakean eginiko biada azalduko digu. Buenos Airesetik Venezuelako Orinoco ibaiko deltaraino, 10.500 km-tan zehar izandako bizipen eta abenturak kontatuko dizkigu.\nApirilaren 28, asteartea arratsaldeko 19:00etan Herri Antzokian\nfutboltalde\t2015-04-15 21:09 Soraluze Futbol Taldea\nJUBENIL SORALUZE - MONDRA 12:30\nKADETE ARRASATE - SORALUZE 9:30 ARRASATEN\nGORENGOEN SORA A - ZUMAIAKO 17:00\nERREGIONAL MUTRIKU - SORA B 15:30 MUTRIKUN\n"Ume gaiztoen Festa" asteburupasa ederra elkarrekin!\nkukumixo\t2015-04-15 15:00 Kukumixo Aisialdi Taldea\nMaiatzaren 9 goizean hasiko dugu abentura eta hurrengo eguneko arratsaldean amaitu. Lasturreko aterpetxean igaroko dugu asteburua Soraluzeko haur eta gaztetxoak. Eta izen ematea zabalik dago gaurtik hasi eta apirilaren 22ra bitarte, Pil Pilean Euskara Elkartean.\nudala\t2015-04-15 10:50 Udaletxeko komunikazioa\nudala\t2015-04-15 10:43 Udaletxeko komunikazioa\nAurten ere Gipuzkoa, Bizkaia eta Arabako Foru Aldundiek 14 eta 17 urte arteko gazteentzat Gazte Oporraldiak programa antolatu dute. Nahi duenak Soraluzeko Udaletxeko harrera bulegoan eman dezake izena apirilaren 13tik 21era.\nGune Berdeak: Erabateko Utzikeria\neajsoraluze\t2015-04-13 09:52 Soraluzeko EAJ\nPlaentxiatarrek ez dute erritmoa hartzen\nhirutxirlo\t2015-04-12 19:12 Hiru txirlo\nLarunbatean Elgoibarreko San Migel bolatokian jokatutako saioan plaentxiatarrek ez dute maila ona eman.\nJose A. Nuñez: 3\nBittor Nuñez: 1\nIñaki Burunza: 1\nIñaki Ariznabarreta: 1\nJ. Luis Larreategi: 1\n‹‹ Aurrekoak 1 2 3 4 ... 55 56 57 58 59 60 61 62 ... 67 68 69 70 Hurrengoak ››


'Orixe'ri buruzko oroitzapenak - Ahotsak.eus\n'Orixe'ri buruzko oroitzapenak\n'Orixe'ri buruzko oroitzapenak
Nikolas Ormaetxea Orixeri buruzko oroitzapenak. Joxeparen jaiotetxean, Legasa baserrian, bildu ohi zen aitarekin. Aulkia "zankalatraka" hartu ohi zuen beti.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan LIZ-007-006 kodeko bideoa nahi duzula aipatzea: ahotsak@ahotsak.eus\nNikolas Ormaetxea Orixeri buruzko oroitzapenak. Joxeparen jaiotetxean, Legasa baserrian, bildu ohi zen aitarekin. Aulkia "zankalatraka" hartu ohi zuen beti.\n- Ta zer rekuerdo daukezu zuk berea?\n- Ba hoixe, gero geroa bai geroa etortzen hasi zanean ta hoi bai, akordatuta leheno, lehenagotiken'e bai txikitan-o eskola ematen hasteako ta're hoi bai. Osea, baserrin asko biltzen zien, hue ta gehio're bai hola.\n- Zuen baserrin?\n- Baserrin bai. Haren rekuerdoa daket hue behiñ'e sille bat hartu ta ez zala eseita hola jartzen, zankalatraka, zea sille ze respaldoa hola hartuta. Ordun, umeen gauzek gelditzen zaixkiu ezta, grabatuta ta nik hue dauket. Behin'e sillen hue ez zala eoten besteak bezala. Silla hartuko zun, buelta emango zion ta zea guk zankalatraka esaten geniyon zea horri. Historiala.\nSan Pedro jai bereziak Gasparren etorrerarekin\n'Antzerti' eskolatik telebista eta zinemara\nTxernobilekoa igarri zuen sagarretan


Linlithgow - Wikipedia, entziklopedia askea.\nLinlithgow (Eskoziako gaeleraz: Gleann Iucha, eskozieraz: Lithgae), Eskozia erdialdeko udalerria da, Mendebaldeko Lothian eskualdean dagoena. 2011ko erroldaren arabera 13.462 biztanle ditu.\n55° 58′ 31″ N, 3° 36′ 38″ W / 55.9753°N,3.6106°W / 55.9753; -3.6106Koordenatuak: 55° 58′ 31″ N, 3° 36′ 38″ W / 55.9753°N,3.6106°W / 55.9753; -3.6106\nAdierazpen errorea: Ustekabeko < eragileaAdierazpen errorea: Hitz ezezaguna "br" ()\nBritoierazko lynn llaith cau izenetik dator, "zulo hezeko aintzira" esan nahi du. Hasiera batean Linlithgow aintzira zen eta herria Lithgow bakarrik, baina denborarekin herriak lakuaren izena hartu zuen.\nEdinburghetik 30 kilometro mendebaldera dago, Stirling eskualdearekiko mugan. Linlithgow aintziraren ertzean dago eta Cockleroi mendiak babesten du herria.\nXII mendean errege jauregi bat izan zen bertan baina toki estrategikoa izanik Eduardo I.a Ingalaterrakoaren tropek gotorlekua ezarri zuten haren lekuan, the Peel izena eman ziotena. 1424an su handi batek gotorlekua erre zuen eta haren lekuan Linlithgow jauregia eraiki zuen Jakue I.a Eskoziakoak 1424an bertan. Eskoziako errregeen jauregia bihurtu zen eta hainbat errege erregina bertan jaio ziren, Jakue V.a eta Maria I.a.\nJauregiaren babesean herria eratuz joan zen. 1650 urtean Oliver Cromwellen armadak herriko eraikin esanguratsuenak suntsitu zituen, esate baterako udaletxea eta bidegurutzeko iturria. Gaur egungo udaletxeaa 1668an egindakoa da eta iturria aldiz James Haldanek diseinatu zuen 1807an eta herriaren ikurretako bat bihurtu da.\nGaur egun Edinburgh, Glasgow eta Stirling hirien lo-hiri bihurtu da, bereziki 1990 hamarkadan herrialdearen ekialdean eraikitako etxebizitza ugariek erakarrita egin du gora populazioak.\nCarriden House (herritik 4 km-ra, Bo'ness herrian)\nCross Well, bidegurutzeko iturria.\nMaria I.a Eskoziakoaren estatua.\nBelauntziak Linlithgow aintziran.\nDesfilea kale nagusian.\nJakue V.a Eskoziakoa (1512-1542)\nMaria I.a Eskoziakoa (1542-1587)\nAlex Salmond (1954- ), Eskoziako Lehen Ministroa


Kayaba - DANOBATGROUP\nKayabaAutomobilgintzako motelgailuak mekanizatzeko soluzio osoa\nDoitasun handia eta produktibitatea handitzea.\nSoluzioaren ziklo denbora optimizatzea.\nSoluzio osoa, motelgailuaren torneaketa eta artezketa ere barruan hartzen dituena.\nMotelgailuen hainbat modelo (solidoak zein barne-hutsak) mekanizatzeko gai den soluzioa.\nMotelgailuaren mutur bien torneaketa makina bakarrean.\nBi piezaren torneaketa aldi berean.\nMotelgailuaren kanpoaldeko diametroa alderik alde arteztea.\nPiezaren artezketa erdi-bukatua, bukatua eta super-bukatua.\nMakina oso-oso zurrunak.\nPiezen karga eta deskarga DANOBATek pieza horietarako bereziki diseinatu duen elikagailuaren bitartez.\nNeurketa, makinak automatikoki zuzenduta.\nDANOBAT NA-500 tornu horizontal pertsonalizatua\nArdatzaren abiadura max.: 6000 bira/min\nPiezaren diametroa: 8-35 mm.\nPiezaren luzera: 250-650 mm.\nBi dorre goian.\nLuneta pertsonalizatua, ebaketa abiadura optimizatzeko.\nKargagailuak kontrol sistema optiko bat dauka kargaren posizioa egiaztatzeko.\nDANOBAT ESTARTA-400 artezteko makina zentrogabea\nProdukzioa: gehienez 10 m/min\n650 mm-ko zabalera duten harriak, oso produkzio handiko serietarako.\nZimurtasuna: Ra < 0,05 super-akabera.\nMakinaren potentzia, 110 kW-ra artekoa.\nErremintaren aldaketa azkarra eta set-upa.\nPost-process neurketarako unitatea malgua eta kontakturik gabekoa.